ԱՄՆ նախագահի ազգային անվտանգութեան հարցերով խորհրդական Բոլթոնը տարածաշրջան կատարած այցի ընթացքում մի շարք յայտարարութիւններ էր արել, որոնք տագնապալի էին Հայաստանի եւ Իրանի բարեկամական յարաբերութիւնների առումով։ ԱՄՆ-ի պատժամիջոցներն արդէն գործում են, եւ այդ պայմաններում Հայաստանը ստիպւած է միաժամանակ ճկուն եւ ոչ երկիմաստ քաղաքականութիւն վարել։ Իրանի հետ բարեկամութիւնը վտանգելն անթոյլատրելի է։